Lav et referat af nedenstående tekst:

Tekst:
Efter årtiers diskussion om stop for udsmid, så underskriver den danske Fødevareminister Mette Gjerskov fra Socialdemokraterne i dag en aftale med sine svenske og norske kolleger om, at fiskerne skal tage alle fisk fanget i Skagerrak med i land. I dag skal fiskerne smide de fisk overbord, som ikke overholder EUs mindstekrav, og meget få af de fisk, som bliver genudsat, overlever. - Det er et ufatteligt spild af resurser, at vi smider god fisk tilbage i havet, uden at de har umulighed for at leve videre. Det er et spild, som vi ikke vil acceptere, siger Mette Gjerskov til P4 Nordjylland. Når fiskerne skal tage små mindre værdifulde fisk med i land, så får de til gengæld lov at fange mere: - I fremtiden vil vi fastsætte kvoten højere, da vi regner med, at alt kommer med i land. Meningen er, at fiskerne skal have lov at lande mere, siger hun. Aftalen om at gøre Skagerrak til et forsøgsområde for stop for udsmid træder i kraft senest 1. januar 2013, lyder det fra de skandinaviske fiskeriministre. Aftalen, der underskrives i Stockholm senere i dag, skal først godkendes af EU. EU kommissionen arbejder for et totalt stop for udsmid af fisk i alle farvande i EU, men EUs fiskeriministre har hidtil tøvet med at indføre et sådant forbud.

Referat:
Fiskerne i Skagerrak skal fra næste år tage alle de små og store fisk de fanger med i land, oplyser P4 Nordjylland.